ARA: "Nieħu gost li l-proposti li għamilt qed jitħaddmu għall-ġid tal-pajjiż" L-Avukat Franco Debono qiegħed jipproponi li l-għażla ta' ġudikaturi ġodda għandha ssir permezz ta' sottomissjoni ta' applikazzjoni. Debono qal li l-proċess ta' selezzjoni, wara sottomissjoni ta' applikazzjoni tista' tgħin biex il-pajjiż jutilizza u jkollu aċċess għal firxa akbar ta' persuni b'talent. L-Avukat qal li Jista' jkollok l-aqwa persuna li hawn f'Malta, bl-aqwa kwalitajiet, bl-aqwa esperjenza imma ħadd ma jibghat ghaliha. Huwa qal li jinsab sodisfatt li l-r-riformi li ppropona fiż-żmien qed iservu ta' ġid biex persuni bi kwalitajiet validi jiġu evalwati għall-ġid tal-pajjiż b'mod inġenerali. Huwa temm jappella lil dawk li jħossu li għandhom il-kwalitajiet neċessarji biex japplikaw.